ธนิก กมลธรานนท์

ธนิก กมลธรานนท์ (ชื่อเดิม ภวินท์ กุลการัณยวิชญ์) มีชื่อเล่นว่า ภวิน เกิดเมื่อวันที่ 19 มิถุนายน พ.ศ. 2539 ที่กรุงเทพมหานคร เป็นนักแสดงสังกัด จีเอ็มเอ็มทีวี

ประวัติ 

ธนิกจบการศึกษาระดับชั้นมัธยมศึกษาปีที่ 6 จากโรงเรียนมัธยมวัดนายโรง สำเร็จการศึกษาระดับชั้นปริญญาตรีจากคณะเทคโนโลยีสารสนเทศ มหาวิทยาลัยสยาม เข้าวงการจากการถ่ายภาพยนตร์โฆษณาเครื่องดื่มเปปทีน แต่ยังไม่เป็นที่รู้จักมากนัก จนกระทั่งในปี พ.ศ. 2561 ได้เข้าประกวดบราโว่บอยส์ โครงการเฟ้นหาพระเอกหน้าใหม่ของจีเอ็มเอ็ม แกรมมี่ ทำให้ภวินท์เป็นที่รู้จักมากยิ่งขึ้น โดยเข้ารอบ 8 คนสุดท้าย และถือเป็นก้าวสำคัญให้ภวินท์เข้าสู่วงการบันเทิงในฐานะนักแสดงอย่างเป็นทางการในช่วงกลางปี พ.ศ. 2562 โดยธนิกได้มีซีรีส์เรื่องแรกคือ ใจกลางเมือง บางกอก บัดดี้ส์ ร่วมกับนักแสดงจากการประกวดบราโว่บอยส์คนอื่น ๆ โดยรับบทเป็นช่างซ่อมมีชื่อว่า สุกี้ ปรากฏตัวในตอนที่ 8 และในปลายปีเดียวกันนั้นก็ได้ร่วมแสดงในซีรีส์ของเน็ตฟลิกซ์ เรื่อง เคว้ง รับบทเป็น นัท

ต่อมาในปี พ.ศ. 2563 ธนิกมีชื่อเสียงและเป็นที่รู้จัก จากการรับบทพระเอกซีรีส์เรื่อง เกียร์สีขาวกับกาวน์สีฝุ่น ซึ่งออกฉายทางวีทีวี โดยสร้างจากนิยายของ นายพินต้า โดยรับบทเป็น ไป๋ นักศึกษาแพทย์สุดฉลาดแต่เข้าสังคมไม่เก่ง ซึ่งมีบทบาทที่โดดเด่นและเป็นที่จดจำ ทำให้ธนิกได้รับเชิญไปร่วมงานมหกรรมแฟนโทเปีย ในวันที่ 21-22 พฤศจิกายน 2563 ร่วมกับ ณฐริศร์ วรกรเลิศสิทธิ์ นักแสดงนำอีกคนหนึ่งจากซีรีส์เรื่องดังกล่าว นอกจากนี้ด้วยความนิยมอย่างล้นหลามจากผู้ชมทั้งในและต่างประเทศ ทำให้ในช่วงต้นปี พ.ศ. 2564 ซีรีส์ เกียร์สีขาวกับกาวน์สีฝุ่น ได้รับการนำกลับมาฉายอีกครั้งทางช่องจีเอ็มเอ็ม 25

ในด้านชีวิตส่วนตัว ธนิกเป็นคนชื่นชอบการเล่นเกมและสตรีมเกม โดยมีช่องทางสตรีมเกมของเขาผ่านทางเว็บไซด์ twitch มีผู้ติดตามจำนวนหนึ่ง นอกจากนี้ ธนิกยังเป็นคนที่มีความสามารถด้านคอมพิวเตอร์ สามารถเขียนโปรแกรมคอมพิวเตอร์ ประกอบและซ่อมแซมคอมพิวเตอร์ได้ ด้านดนตรี ธนิก มีความสามารถในด้านการเล่นกีตาร์

ผลงาน

ละคร/ซีรีส์

โฆษณา 
 เครื่องดื่ม เปปทีน

อ้างอิง

แหล่งข้อมูลอื่น 
 
 

บุคคลจากกรุงเทพมหานคร
บุคคลจากโรงเรียนมัธยมวัดนายโรง
นักแสดงชายชาวไทย
นักแสดงสังกัดจีเอ็มเอ็มทีวี